**Fantum (de Florii)**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Picta-vom acuma doar flori pe metal,

pe tot ce e moarte, pe zid de spital,

pe-asfaltul cel rece cu urme de ploaie,

pe uși ruginite, pe scări, pe tramvaie.

Picta-vom acuma doar flori pe metal,

lăstari de culoare cu blândă văpaie

să-nvingă-ntuneric, și ură, noroaie,

pe tot ce e moarte, pe zid de spital.

Pe-asfaltul cel rece cu urme de ploaie

să-ntindem iubirii covor vegetal,

narcise, lalele, ciorchini de santal,

pe uși ruginite, pe scări, pe tramvaie.

Picta-vom acuma doar flori pe metal.

adina v.

21.04.2019